**POMOĆNIK/POMOĆNICA U NASTAVI**

**UČENICIMA S TEŠKOĆAMA U RAZVOJU**

**Radno mjesto**

Broj traženih radnika : **1**

Vrsta zaposlenja: Na određeno, novootvoreni poslovi

Radno vrijeme: Minimalno 25 sati tjedno

Smještaj: Nema smještaja

Natječaj vrijedi od: 21.6.2023.

Natječaj vrijedi do: 29.6.2023.

**Posloprimac**

Razina obrazovanja: Srednja škola – 4 godine

 Viša ili prvostupanjska

 Fakultet, akademija, magisterij, doktorat

Radno iskustvo: Nije važno

Na temelju članka 99. Zakona o odgoju i obrazovanju u osnovnoj i srednjoj školi (''Narodne novine'' broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20. i 151/22.) i članka 6. Pravilnika o pomoćnicima u nastavi i stručnim komunikacijskim posrednicima (''Narodne novine'' broj 102/18., 59/19. i 22/20.) Osnovna škola Milka Cepelića, Vuka, objavljuje

**N A T J E Č A J**

**za obavljanje posla pomoćnika u nastavi**

Predviđen je odabir i zapošljavanje osoba na poslovima pomoćnika u nastavi s ciljem povećanja socijalne uključenosti i integracije učenika s teškoćama u razvoju.

POMOĆNIK U NASTAVI

* Broj traženih osoba: 1
* Mjesto rada: Vuka
* Radno vrijeme: nepuno radno vrijeme – Minimalno 25 sati tjedno
* Vrsta ugovora: ugovor o radu na određeno vrijeme za nastavnu godinu 2023./2024.
* U slučaju potrebe, povećat će se i broj pomoćnika

UVJETI:

* najmanje završena srednja škola – 4 godine
* uvjerenje da se protiv kandidata ne vodi kazneni postupak niti je pravomoćno osuđivan za neko od kaznenih djela
* pomoćnik u nastavi ili stručni komunikacijski posrednik ne smije biti roditelj/skrbnik niti drugi član uže obitelji učenika kojem/kojima se pruža potpora

OPIS POSLOVA

Osnovna zadaća pomoćnika u nastavi je omogućiti jednake uvjete obrazovanja kroz pružanje neposredne podrške učenicima s teškoćama u razvoju, pomoć u uključivanju u razredni kolektiv, savladavanje socijalno-psiholoških prepreka, senzoričkih i arhitektonskih barijera.

DODATNA ZNANJA I VJEŠTINE

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

POŽELJNO

* iskustvo u neposrednom radu s djecom s teškoćama u razvoju (završeno osposobljavanje za pomoćnika u nastavi)
* iskustvo u volontiranju

Odabir će se izvršiti uz pomoć stručnih metoda procjene kompetencija i osobina podnositelja zahtjeva. Vrijeme održavanja i način procjene kandidata bi će objavljen na mrežnoj stranici škole pet dana prije održavanja.

S kandidatima izabranim za pomoćnika u nastavi, obrazovna ustanova – škola će sklopiti pisani ugovor o radu u kojemu će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

Kandidati koji se prijavljuju za izvršavanje poslova pomoćnika su osobe sa završenom najmanje srednjom stručnom spremom.

Na natječaj se mogu javiti osobe oba spola. Uz prijavu kandidati su dužni priložiti sljedeće dokumente:

* zamolbu za posao (vlastoručno potpisana);
* životopis (vlastoručno potpisan, s navedenim podacima o neposrednom radu s djecom s teškoćama u razvoju ili volontiranju (naziv institucije/udruge/tvrtke gdje je ostvareno iskustvo u radu s djecom ili volontiranje, te trajanje istog);
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi);
* uvjerenje da nije pod istragom i da se protiv kandidata ne vodi kazneni postupak glede

zapreka za zasnivanje radnog odnosa iz članka 106. Zakona o odgoju i obrazovanju u

osnovnoj i srednjoj školi (ne starije od dana objave javnog poziva)

* dokaz o hrvatskom državljanstvu;
* uvjerenje o prebivalištu (ne starije od 6 mjeseci);
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne stariji od dana objave ovog javnog poziva);
* dokaz o osposobljenosti za poslove pomoćnika, ukoliko ga kandidat ima;
* ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge.

U prijavi je obavezno navesti adresu stanovanja, kontakt broj mobitela i elektroničku poštu (e-mail).

Pisane prijave sa potrebnom dokumentacijom o ispunjavanju uvjeta iz natječaja dostavljaju se poštom ili osobno na adresu: **Osnovna škola Milka Cepelića, Milka Cepelića 1, 31403 Vuka, s naznakom :**

**„Za natječaj pomoćnika u nastavi“**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17., 98/19. i 84/21.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju prema članku 48. Zakona o civilnim stradalnicima iz Domovinskog rata (Narodne novine, broj 84/21.), dužan je u prijavi na natječaj pozvati se na to pravo i uz prijavu na natječaj priložiti osim dokaza o ispunjavanju traženih uvjeta i sve dokaze o ostvarivanju prava prednosti prilikom zapošljavanja iz članka 49. Zakona o civilnim stradalnicima iz Domovinskog rata, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13. , 152/14. , 39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj 33/92,77/92,27/93,58/93,2/94,108/95,108/96,82/01,103/03 ,148/13 i 98/19.) dužan je uz prijavu priložiti sve dokaze o ispunjavanju traženih uvjeta i potvrdu o statusu osobe invalida rata i dokaz o tome na koji je način prestao radni odnos.

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključenja ugovora o radu.

Za kandidate prijavljene na natječaj koji ispunjavaju formalne uvjere natječaja, te čije su prijave pravodobne i potpune provest će se prethodna provjera sposobnosti putem intervjua.

Povjerenstvo za vrednovanje kandidata prijavljenih na natječaj ( U nastavku teksta : Povjerenstvo) imenuje ravnateljica Osnovne škole Milka Cepelića, Vuka.

Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja, čije su prijave pravodobne i potpune, te kandidate s liste upućuje na razgovor (intervju).

Kandidati su obvezni pristupiti provjeri sposobnosti putem razgovora (intervjua).

Ako kandidat ne pristupi provjeri sposobnosti putem intervjua, smatra se da je povukao prijavu na natječaj.

Sadržaj i način testiranja, te pravni i drugi izvori za pripremanje kandidata za testiranje, bit će objavljeni na mrežnoj stranici Osnovne škole Milka Cepelića, Vuka, [www.os-mcepelica-vuka.skole.hr](http://www.os-mcepelica-vuka.skole.hr)

Vrijeme i mjesto održavanja prethodne provjere sposobnosti objavit će se najmanje pet dana prije dana određenog za provjeru sposobnosti na web-stranici Osnovne škole Milka Cepelića, Vuka.

O rezultatima natječaja kandidati će biti obaviješteni na mrežnoj stranici Osnovne škole Milka Cepelića, Vuka, u roku od 15 dana od dana donošenja odluke o izboru kandidata. Dostava svim kandidatima smatra se obavljenom istekom osam dana od dana javne objave na web stranici Škole.

Natječaj je objavljen dana 21. 06.2023. godine na mrežnoj stranici Osnovne škole Milka Cepelića, Vuka, te na mrežnoj stranici i oglasnoj ploči Hrvatskog zavoda za zapošljavanje.

Podnošenjem prijave na natječaj kandidat daje izričitu privolu Osnovnoj školi Milka Cepelića, Vuka, da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

Prijave slati na adresu škole: Ravnateljica

Osnovna škola Milka Cepelića \_\_\_\_\_\_\_\_\_\_\_\_\_\_\_\_\_\_\_

Milka Cepelića 1 Maja Turalija, dipl. učitelj

31403 Vuka

KLASA:112-04/23-01/06

URBROJ: 2158-135/01-22-1